**Prof. dr. Andrej Kirbiš**

Andrej Kirbiš je leta 1996 diplomiral na Veterinarski fakulteti Univerze v Ljubljani (UL VF). Po diplomi se je zaposlil kot pripravnik na Inštitutu za higieno živil in bromatologijo na UL VF. Leta 1997 je bil prvič izvoljen v naziv asistent za področje higiena in nadzor živil. Leta 2002 je uspešno zagovarjal magistrsko nalogo in leta 2006 doktorsko disertacijo.

Od leta 2008 je nosilec štirih predmetov iz področja varne hrane na UL VF in enega na Zdravstveni fakulteti Univerze v Ljubljani (UL ZF). Kot nosilec izbirnega predmeta in enega modula sodeluje na Interdisciplinarnem doktorskem študijskem programu biomedicina.

Pri svojem znanstveno raziskovalnem delu se ukvarja s področjem varne hrane. Bil je tudi vodja dveh projektov Javne agencije za raziskovalno dejavnost (ARRS) in je član upravnega odbora COST projekta.

Aktivno sodeluje tudi pri vodstveno-organizacijski dejavnosti UL VF. Od leta 2004 je vodja NRL za ugotavljanje morskih biotoksinov v školjkah. Od leta 2013 je dekan UL VF.

Je član Strokovnega sveta za varno hrano, ki je posvetovalno telo ministra za kmetijstvo, gozdarstvo in prehrano, član upravnega odbora Veterinarske zbornice, bil je tudi član Komisije za zdravila za uporabo v veterinarski medicini (od leta 2010 do 2012 predsednik).